European Rugby Champions Cup

European Rugby Champions Cup (ERCC) er en årlig turnering i rugby union som er organisert av European Professional Club Rugby (EPCR).  Deltakende lag er de beste lagene fra landene som er med i Seksnasjonersturneringen.  Lagene i turneringen spiller seriekamper i ligaene Premiership Rugby (England), Top 14 (Frankrike) og Pro14 (Irland, Italia, Skottland og Wales).  De lagene som ikke kvalifiserer seg til Champions Cup, blir med i turneringen European Rugby Challenge Cup.

Turneringen ble startet i 2014 og erstattet Heineken Cup som hadde eksistert siden 1995.  Det var uenigheter mellom flere av landene om hvilke lag som skulle kvalifisere seg og fordeling av penger, noe som resulterte i den nye cupen.

Historie

Format

Kvalifisering 
I motsetning til Heineken Cup med 24 lag, er det 20 lag i ERCC.  19 lag er direkte kvalifisert basert på deres tabellplassering i serien:
 England: seks lag, basert på plassering i Premiership Rugby
 Frankrike: seks lag, basert på plassering i Top 14
 Irland, Italia, Skottland og Wales: sju lag, basert på plassering i Pro14 med følgende kriterier:
 De beste lag fra hvert land i Pro14 (fire lag)
 De tre siste plassene fordeles til de beste lagene i Pro14 som ikke er kvalifisert uavhengig av hvilket land de tilhører (tre plasser)

Play-off for lag nr. 20 
Den siste plassen i turneringen avgjøres med en play-off etter følgende regler:
 For 2014-15 sesongen: to kamper mellom laget på sjuendeplass i både Top 14 og Premiership Rugby.
 For 2015-16 sesongen: tre lag som spiller mot hverandre etter følgende kriterier: laget på sjuendeplass i England eller vinneren av 2014-15 European Rugby Challenge Cup hvis det laget også er fra England og ikke allerede kvalifisert spiller mot laget på åttendeplass (eller det høyeste som ikke er kvalifisert) i Pro14.  Vinneren av denne kampen spiller igjen mot laget på sjuendeplass i Top 14.
 På grunn av Verdensmesterskapet i rugby union 2015 som foregår høsten 2015, blir det ikke noen kvalifisering for 2016-17 ERCC og plassen går til vinneren av Challenge Cup hvis det ikke allerede er kvalifisert.
 For 2017-18 sesongen og framover vil play-off inneholde fire lag: Vinneren av Challenge Cup (hvis ikke allerede kvalifisert), laget på sjuendeplass i England, laget på sjuendeplass i Top 14 og det høyest plasserte laget i Pro14 som ikke er kvalifisert.

Turnering

Gruppespill 
Lagene deles i fire grupper med fem lag i hver gruppe.  Lagene rangeres i fire nivåer basert på plassering i deres hjemlige liga og resultater i forrige års turnering.  Gruppene trekkes, men det kan ikke være mer enn to lag fra samme land eller serie blant lagene på de tre øverste nivåene i samme gruppe.

Lagene spiller to ganger mot de andre tre langene i gruppen; hjemme og borte.  Lagene får fire poeng for seier, to poeng for uavgjort.  Lagene kan få ett bonuspoeng ved å skåre fire eller flere try.  Lagene kan også få ett bonuspoeng ved å tape en kamp med sju eller færre poeng.

Sluttspill 
Lagene som går videre er de fem gruppevinnere og de tre beste andreplasserte lagene.  Sluttspillet har ikke hjemme- og bortekamper og de beste lagene får hjemmefordel.  Lagene rangeres fra 1-8 etter resultater i gruppespillet og de fire beste gruppevinnerne spiller hjemme i kvartfinalen.  Kampene spilles etter rangeringen: 1 mot 8, 2 mot 7, 3 mot 6 og 4 mot 5.

Vinnerne av kvartfinalen spiller mot hverandre i semifinaler som også bare er én kamp.  Semifinalene trekkes uten noen rangering.  Vinnerne spiller mot hverandre i finalen som skal foregå ikke senere enn den første helgen i mai.

Finaler

Oversikt over vinnere

Vinnere etter nasjonalitet

Eksterne lenker 
 

Rugby union
Sportsarrangementer